
KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KĖDAINIŲ RAJONO SAVIVALDYBĖS ADMINISTRACIJOS DIREKTORIAUS 2026 M. BALANDŽIO 14 D. ĮSAKYMO NR. AD-1-339 „DĖL LEIDIMŲ PREKIAUTI AR TEIKTI PASLAUGAS KĖDAINIŲ RAJONO SAVIVALDYBĖS VIEŠOSIOSE VIETOSE IŠDAVIMO TVARKOS APRAŠO PATVIRTINIMO“ PAKEITIMO

2026 m. rugpjūčio 7 d. Nr. AD-1-771
Kėdainiai

P a k e i č i u Leidimų prekiauti ar teikti paslaugas Kėdainių rajono savivaldybės viešosiose vietose išdavimo tvarkos aprašo, patvirtinto Kėdainių rajono savivaldybės administracijos direktoriaus 2026 m. balandžio 14 d. įsakymo Nr. AD-1-339 „Dėl Leidimų prekiauti ar teikti paslaugas Kėdainių rajono savivaldybės viešosiose vietose išdavimo tvarkos aprašo patvirtinimo“ 9 punktą ir jį išdėstau taip:
„9. Leidimą išduodantys atitinkamų seniūnijų seniūnai, patikrinę asmens prašymą išduoti Leidimą ir nustatę, kad prašymas nevisiškai ar neteisingai užpildytas arba jame pateikti neteisingi duomenys, arba pateikti ne visi dokumentai, kurių reikia Leidimui išduoti, arba jie neatitinka dokumentams keliamų reikalavimų, arba asmuo, pageidaujantis prekiauti tauriųjų metalų ir brangakmenių gaminiais, nėra įrašytas į Lietuvos prabavimo rūmų sudarytą Ūkio subjektų, besiverčiančių su tauriaisiais metalais ir brangakmeniais susijusia veikla, sąrašą, ne vėliau kaip per 3 darbo dienas nuo šio prašymo ir dokumentų gavimo praneša raštu elektroninėmis priemonėmis (jeigu asmuo prašyme yra nurodęs savo elektroninio pašto adresą) arba laišku apie tai Leidimo prašančiam asmeniui ir nustato ne trumpesnį kaip 5 darbo dienų terminą patikslintam prašymui ar trūkstamiems arba patikslintiems dokumentams pateikti. Leidimo prašantis asmuo per seniūnijos nustatytą terminą turi ištaisyti trūkumus ir pateikti patikslintą prašymą išduoti Leidimą ar trūkstamus arba patikslintus dokumentus.“

